alexandrainst/scandi-wiki huggingface dataset:
Store Molvik

Store Molvik er ei fraflyttet bygd i Berlevåg kommune i Finnmark. Den ligger ved Molvikbukta på østsida av Tanafjorden, rundt 20 kilometer sørvest for Berlevåg sentrum. Bebyggelsen, som nå brukes som fritidshus, ligger på en stor strandvoll mellom Molvikvatnet og sjøen. Lengre opp i dalen ligger et hyttefelt.

En kommunal grusvei fra Berlevåg er åpen i sommerhalvåret, og om vinteren går godkjent snescooterløype langs veitraséen.

I området rundt finnes en rekke gamle strandlinjer som følge av landhevningen etter siste istid.

Referanser

Eksterne lenker 
 Utsikt over Store Molvik i Tanafjorden, Berlevåg, Finnmark, Borealfoto.com

Bygder og grender i Troms og Finnmark
Tidligere bosetninger i Troms og Finnmark
Bosetninger i Berlevåg
Monero (kryptovaluta)

Monero (XMR) er en åpen-kildekode kryptovaluta opprettet i april 2014 som fokuserer på personvern, desentralisering, og skalerbarhet som kan brukes med Windows, MacOS, Linux, Android, og FreeBSD . Monero bruker en offentlig kontoplan til å registrere transaksjoner samtidig som nye enheter blir opprettet gjennom en prosess som kalles for mining. Monero har som mål å forbedre eksisterende kryptovalutadesign ved å skjule avsender, mottaker og beløp for hver transaksjon som er gjort, så vel som å gjøre miningprosessen mer egalitær.

Historikk 
Den underliggende CryptoNote-protokollen som Monero bruker ble opprinnelig lansert av pseudonymforfatteren Nicolas van Saberhagen i oktober 2013. Monero ble først lansert av en Bitcoin-forumbruker kjent som «thankful_for_today» under navnet BitMonero, som er sammensatt av Bit (som i Bitcoin) og Monero («mynt» på esperanto). Fem dager senere valgte valutaens tilhengere å forkorte navnet til «Monero». I september 2014 ble Monero utnyttet en ukjent angriper en feil i CryptoNote. CryptoNote rettet senere opp feilen, noe Monero implementerte. Monero opplevde en rask vekst i markedsverdi og transaksjonsvolum i løpet av 2016, delvis på grunn av valutaens popularitet i 2016 på det store «mørkemarkedet» AlphaBay., som ble stengt i juli 2017 Den 10. januar 2017 ble personvernet til Monero-transaksjonene styrket ytterligere ved innføring av Bitcoin Core-utvikleren Gregory Maxwells algoritme for konfidensielle transaksjoner.

Referanser

Eksterne lenker 

 Monero guide for nybegynnere

Kryptovaluta
Radio Algerie

Radio Algerie (fransk: Entreprise nationale de radiodiffusion sonore, arabisk: المؤسسة العمومية للبث الإذاعي), forkortet ENRS, er Algeries statseide allmennkringkaster for radio.

Om selskapet 
Selskapet ble grunnlagt i juli 1986, da det opprinnelige kringkastingsselskapet fra 1962 ble delt inn i fire underselskaper. De første radiosendingene tok til i 1956. ENRS er aktivt medlem av Den europeiske kringkastingsunion.

Radio Algerie driver tre riksdekkende radiostasjoner:
 Chaîne 1 (Kanal 1) – sender på arabisk 
 Chaîne 2 (Kanal 2) – sender på berbiske språk
 Chaîne 3 (Kanal 3) – sender på fransk

I tillegg er det flere nisjekanaler: 
 Radio Kultur – kulturprogrammer
 Radio Koran – religiøse programmer og programmer om Koranen
 Radio Algérie Internationale – internasjonal stasjon med nyheter og programmer fra Algerie, rettet mot for utflyttere.

I tillegg driver ENRS et 40-talls regionale og lokale stasjoner.

Se også 
 Algeries offentlige fjernsynsselskap
 Algeries kringkastingsselskap

Referanser

Eksterne lenker 
 

Den europeiske kringkastingsunion
Selskaper etablert i 1930
Kringkastingsselskaper
Radiokanaler
COPE

Cadena de Ondas Populares Españolas (COPE) (norsk oversettelse: nettverket av spanske populære radiobølger), tidligere kalt Radio Popular, er en spansk radiokanal med rundt 2,7 millioner daglige lyttere. COPE eies av den religiøse administrative institusjonen Conferencia Episcopal Española, og den er en del av Group COPE sammen med flere andre spanske radiokanaler som Cadena 100, Rock FM og Megastar FM. Kanalen har historie tilbake til 1960, men dagens kanal begynte sine offisielle sendinger i 1979.

Kanalen var opprinnelig en religiøs tjeneste, men siden 1980-årene har COPEs tilbud utviklet seg til å ble mer konvensjonelt og allment. Fremdeles sender kanalen en del programmer med religiøst innhold. Ifølge kanalens redaktørplakat skal COPE promotere synet til den katolske kirke i Spania.

COPE ble medlem av Den europeiske kringkastingsunion i 1998, men meldte seg ut av unionen i 2019.

Referanser

Eksterne lenker 
 Offisielt nettsted

Den europeiske kringkastingsunion
Selskaper etablert i 1975
Kringkastingsselskaper
Radiokanaler
Spanske radiokanaler
Retningslinjer for tilgjengelighet på nettsider

Nettløsningers tilgjengelighet refererer til en rekke retningslinjer for hvordan nettsider og brukregrensenitt utformes slik at informasjon som formidles på Internett er lett tilgjengelig for alle, uavhengig av funksjonsevne.

11 desember 2008 publiserte Web Accessibility Initiative, ett prosjekt i regi av World Wide Web Consortium (W3C) retningslinjer for tilgjengelighet ved utvikling av nettsider og brukergrensesnitt på Internett, Web Content Accessibility Guidelines 2.0 (WCAG 2.0).  Disse erstattet de opprinnelige WCAG 1.0 som ble publisert i januar 1995.

Reguleringer i Norge 
Fornying-, administrasjons- og kirkedepartementet (nå Kommunal- og moderniseringsdepartementet) kunngjorde 25.06.2013 Forskriften om universell utforming av informasjons- og kommunikasjonsteknologiske (IKT)-løsninger som setter krav til utforming av IKT-løsninger. Forskriften skal sikre universell utforming og krever at «nettløsninger skal minst utformes i samsvar med standard WCAG 2.0, på nivå A og AA men unntak for suksesskriteriene 1.23, 1.2.4 og 1.2.5, eller tilsvarende standard.» Regjeringen vedtok i 2015 en 4-årig handlingsplan for å forbedre universell utforming av IKT-løsninger i offentlig sektor 

Direktoratet for forvaltning og IKT (Difi) er ansvarlige for tilsyn etter foreskriften og at norskutvikledede og tilgjengelige tjenester (både private og offentlige) samsvarer med lovbestemte krav. I tillegg til å føre tilsyn av lovbestemte krav har Difi også en opplysningstjeneste og e-læring for Universell utforming.

Referanser

Eksterne lenker 
 Web Content Accessibility Guidelines 2.0 (engelsk)
 https://www.difi.no

World Wide Web
Menneske-maskin-interaksjon
Normer
Henning Fries

Henning Fries (født 10. juni 1946 i Oslo) er en norsk vokalist og låtskriver.   

Han platedebuterte på single 1974 i Tyskland under artistnavnet Henning Børke.
Platekontrakt med Philips i Hamburg var et resultat av at Henning som på den tiden bodde i Sveits, og sendte kassett demo til radiostasjoner i Tyskland og plutselig fikk «napp».

I Norge var han gjesteartist 1979 på Nordre Sving albumet «På Krøttersti og Kjerrevei» med 2 egne låter.

På sitt første soloalbum i 1983 ”Englehund» utgitt av Mariann Records og produsert av Anders Engberg, hadde han med seg en rekke norske musikere, som f.eks. Thor Andreassen, Gard ”Dutte” Strøm, Strykekvartett fra Kringkastingsorkesteret, Kari Gjærum, Hege Schøyen og Håkon Iversen som korister. 

På Norsktoppen 1983-1984 hadde Henning umiddelbar suksess med ”Legg et stykke ved til på peisen” fra albumet Englehund.  

Låta gikk rett inn på 1.-plass Deretter fulgte hans egen låt ”Årstider” som toppet på 2. plass. 

På singleutgivelsen "Det er vanskelig å være beskjeden" utgitt av Mariann Records i 1984,
og produsert av Arve Sigvaldsen, deltok bl.a Pete Knutsen og Terje Methi.
Den plasserte seg også på Norsktoppen, og kom med på mange samlinger på 80-tallet.
Frem til nå har «Det er vanskelig å være beskjeden», med norsk tekst av Arve Sigvaldsen
og Henning Fries, vært hans største hit, med radiospilling den dag i dag. 

I 1989 ble Henning invitert til å bidra som vokalist sammen med bl.a. Hilde Heltberg og Nora Brockstedt på en produksjon lansert av «Barnas Trafikklubb» med Håkon Iversen som produsent.

Henning var Nordre Sving medlem 1994 - 2012.  
CD-en  ”Livets glade gutter” ble utgitt av plateselskapet Tylden & Co i 1999 og nominert til Spellemann.  
Flere live-TV-opptredener fant sted i perioden med Nordre Sving,
blant annet i TV-show hos Hallvard Flatland og Rolv Wesenlund og i samspill med Kari Stokke.

Hennings andre soloalbum «Det er vanskelig å være beskjeden» ble utgitt hos 
Tylden & Co i 2007. 

I 2018 lanserer Henning Fries nytt materiell på plateselskapet Talent Musikk AS.

"I høyre fil " (single) ble utgitt 8/6-2018

"Hjemløs" (single) 14/9-2018

"En gyllen fallskjerm" (single) 26/10-2018

"Trubadur" (single) 4/1-2019

"Trubadur & Moll" 8/2-2019

Eksterne lenker   
 

Norske sangere
Melittis melissophyllum

Melittis melissophyllum er en flerårig urt i leppeblomstfamilien. Den er den eneste arten i slekta Melittis.

Den blir 20–60 cm høy med oppstigende stengler, som vanligvis ikke er forgrenete. Planten dufter. Bladene er avlange til hjerteformede, grovtannede, 3–9 cm lange med en kort stilk. Blomstene sitter ensidig 1–3 sammen i de øvre bladhjørnene; de er hvite, rosa eller tofargede og 25–40 mm lange. Kronrøret er mye lengre enn begeret. Blomstringstida er mai–juli.

Melittis melissophyllum vokser på skyggefulle, kalkrike steder i løv- og barskog. I Sveits er den vanlig i tre vegetasjonstyper: skogfrue-bøkeskog (Cephalanthero-Fagenion), duneikskog (Quercion pubescenti-petraeae) og blåtopp-furuskog (Molinio-Pinion). I Frankrike forekommer den sammen med buksbom, duneik, svartfuru og på Korsika kastanje. Arten er utbredt i Europa og Anatolia nordover til Storbritannia, Belgia, Tyskland, Polen og Hviterussland.

Galleri

Litteratur

Eksterne lenker 
 
Flora-de: Flora von Deutschland – Immenblatt (Melittis)

Leppeblomstfamilien
Planter formelt beskrevet i 1753
Planter formelt beskrevet av Carl von Linné
Marokkos riksvåpen

Marokkos riksvåpen (formelt Det kongelige våpen) ble tatt i bruk 14. august 1957, da kong Mohammed V ble proklamert til konge av Marokko. Det er utformet av den franske heraldikeren J. Hainaut og tegnet av Suzanne Gautier. Skjoldets motiv er et grønt pentagram på rød bakgrunn (som i flagget) med en soloppgang over Atlasfjellene (stilisert) i bakgrunnen. Øverst er en kongekrone, mens en løve på hver side holder skjoldet. På skriftbåndet under skjoldet står det et sitat på arabisk fra Koranen: «Hvis du hjelper Allah, vil Allah hjelpe deg» (In Tançuron Allah Iançurkun - fra sura 47, vers 7).

Kilder 
 Kingdom of Morocco - Ministry of Culture and Communication: Armorial bearing Besøkt 8. november 2017
 Hubert de Fries: Morocco Arms Besøkt 8. november 2017

Riksvåpen
Riksvåpen
Røstebekken bru

Røstebekken bru er ei vegbru på fylkesvei 2432 på Vest-Torpa i Nordre Land kommune. Brua krysser Røstebekken.

Brua er ei hvelvbru med hel overmur i betong. Brua er 7,94 meter lang. den har ett spenn på 7,3 meter. Byggeår er 1961.

Se også
Liste over broer i Norge

Eksterne lenker
  VG

Veibroer i Innlandet
Torpa
Veier i Nordre Land
Domma bru

Domma bru er ei vegbru på fylkesvei 2432 på Vest-Torpa i Nordre Land kommune. Brua krysser elva Domma, som var grenseelv mellom Nordre Land og gamle Torpa kommune.

Domma bru er ei massiv platebru i betong med underliggende kantforsterkning. Brua er 6,3 meter lang. den har ett spenn på 5,34 meter. Byggeår er 1961.

Se også
Liste over broer i Norge

Eksterne lenker
 VG

Veibroer i Innlandet
Torpa
Veier i Nordre Land
Espen Aune

Espen Aune (født 30. oktober 1981 i Trondheim, Sør-Trøndelag) er en norsk tidligere strongman og kroppsbygger. I 2011 vant han konkurransen Norges sterkeste mann. Han har også fire andreplasser og to tredjeplasser i samme konkurranse.

Resultater og meritter i strongman

Norges sterkeste mann

Referanser 

Strongmen
Personer fra Trondheim kommune
Fødsler i 1981
Ole Martin Kristiansen

Ole Martin Kristiansen (født 13. april 1992 i Brekstad, Sør-Trøndelag) er en norsk strongman og tidligere styrkeløfter. I 2016 og 2017 kom han på henholdsvis tredje- og andreplass i konkurransen Norges sterkeste mann. I 2018 vant han tittelen Norges sterkeste mann og i 2019 vant han igjen. Innen styrkeløft har han bl.a. en sølvmedalje fra ungdoms-NM 2010. Kristiansen driver treningssenteret Legacy Gym i Trondheim, hvor han også trener.

Resultater og meritter i strongman

Norges sterkeste mann

Referanser 

Strongmen
Personer fra Ørland kommune
Fødsler i 1992
Erik Røen

Erik Røen (født 9. desember 1996 i Møre og Romsdal) er en norsk styrkeløfter, som konkurrerer for Sjøholt Atletklubb.

Nasjonale resultater og meritter i styrkeløft

NM i styrkeløft utstyrsfritt

Junior-NM i styrkeløft

Junior-NM i styrkeløft utstyrsfritt

Ungdoms-NM i styrkeløft

Referanser 

Norske styrkeløftere
Fødsler i 1996
Synna bru

Synna bru er ei vegbru på fylkesvei 2424 i Nord-Torpa i Nordre Land kommune. Brua krysser Synna. Brua ble bygd i 1969, og har ei total lengde på 17.5 meter.

Brua er ei spennbetong bjelkebru. Synna bru har ett spenn på 16.5 meter.

Se også
Liste over broer i Norge

Eksterne lenker
  VG

Veibroer i Innlandet
Torpa
Veier i Nordre Land
Bernhard Anselm Weber

Bernhard Anselm Weber (1764–1821) var en tysk komponist og dirigent.

Weber studerte med Georg Joseph Vogler i München. Fra 1787 var han kapellmester i truppen til Gustav Friedrich Wilhelm Großmann i Hannover, inntil han i 1792 slo seg ned i Berlin. Ved Staatsoper Berlin og Königliches Schauspielhaus bidro hans oppsetninger til å gjøre Glucks operaer kjent.

Weber skrev en mengde operaer og teatermusikk som han oppførte i Berlin. Han skrev også monodramaer på oppdrag av August Wilhelm Iffland.

Referanser

Kilder

Eksterne lenker 
 
 

Tyske komponister
Lindheim Ølkompani

Lindheim Ølkompani er et norsk bryggeri som holder til på gården Lindheim i Gvarv i Telemark. Bryggeriet ble startet i november 2013, og ble kåret til verdens femte beste nye bryggeri på ølnettstedet RateBeers kåring for 2014. Bryggeriet produserer mye spesialøl, blant annet surøl. Det har også et samarbeid med restauranten Maemo.

Lindheim Ølkompani er det eneste bryggeriet i Norden med egen coolship - et kar hvor ølen tar til seg villgjæren som er i området og spontangjærer.

Lindheim Ølkompani vant fire priser ved 
Brussels Beer Challenge i 2021, inkludert «Brewery of the Year».

Referanser

Eksterne lenker 
 
  Presentasjon på visitnorway.no
 

Næringsliv i Midt-Telemark kommune
Norske bryggerier
Libyas nasjonale tv-kanal

Libyas nasjonale tv-kanal (LNC) (arabisk: قناة ليبيا الوطنية, engelsk: Libya National Channel eller Libya's Channel) er en libysk nyhetskanal på fjernsyn. Kanalen ble etablert etter Muammar al-Gaddafi fall i 2011, og den er medlem av Den europeiske kringkastingsunion (EBU). Kanalen har som mål å tilby Libyas befolkning sannferdige nyheter og objektiv informasjon samt programmer som ikke forfekter enkeltpartiers eller enkeltgruppers meninger. LNC kjøper inn og sender programmer fra andre arabiske kringkastere og produksjonsselskaper. 

På grunn av sikkerhetssituasjonen i Libya, og flere angrep mot LNC og andre mediehus, sender LNC fra Jordans hovedstad Amman. Kanalen har imidlertid regionskontorer og korrespondenter over hele Libya.

Referanser

Eksterne lenker
 

Den europeiske kringkastingsunion
TV-kanaler etablert i 2011
Kringkastingsselskaper
Libyske TV-kanaler
2010-årene i Libya
Gerhard Schneemann

Gerhard Schneemann (født 12. februar 1829 i Wesel, Nedre Rhinen, død 20. november 1885 i Kerkrade, Nederland) var en tysk jesuitt, kirkehistoriker og redaktør av Stimmen der Zeit

Liv 
Etter å ha studert jus i tre år, begynte han på seminar i Münster, der han ble ordinert til Subdiakon i 1850. Han ble medlem av Society of Jesus, 24. november 1851, og ble ordinert til prest 22. desember 1856.

I noen år  underviste han i filosofi i Bonn og Aachen, og deretter om kirkens historie og kanonisk lov i jesuittenes skole for kommende ordensbrødre i Abbediet Maria Laach.

Verker 
Hans første kjente utgivelse var "Studien über die Honoriusfrage" (Freiburg, 1864) hvor han gikk mot Ignaz von Döllinger. I årene mellom 1865 og 1870  bidro han med en rekke avhandlinger i Encyclica Papst Pius IX og Das öcumenische Concil, to serier av artikler som ble publisert i Freiburg i tidsskriftet med den generelle tittelen Stimmen aus Maria Laach, senere kalt Stimmen der Zeit. I 1871 ble Stimmen der Zeit et månedlig tidsskrift, og i seks år ble det redigert av Schneemann.

Han var den viktigste bidragsyter i samarbeidet og publiseringen av Acta et decreta sacrorum conciliorum recentiorum, ofte kalt «Lacensis-samlingen», og døde mens han klargjorde dokumenter for det Første Vatikankonsils syvende og siste bind. Hans arbeid Controfersiarum de divinae gratiae liberique arbitrii concordia initia et progressus (Freiburg, 1881), ble årsak til en fornyet uenighet om innholdet av nåde og fri vilje.

Referanser

Kilder 
 Stimmen aus Maria Laach, XXX (1886), 167 sq.
 Collectio Lacensis, VII (Freiburg, 1885), ix
 Carlos Sommervogel, Bibl. de la Compagnie de Jesus, VII (Paris, 1896), c. 822
 Victor Frins. Thomae doctrina de cooperatione Dei (Paris, 1892)
 Antonius Dummermuth, Defensio doctrinae S. Thomae de praemotione physica (Paris, 1896).

Eksterne lenker 
Catholic Encyclopedias artikkel om Gerhard Schneemann

Fødsler i 1829
Dødsfall i 1885
Tyske jesuitter
Tyske historikere
Tyske redaktører
Sofie Høgestøl

Sofie Alexandra Engli Høgestøl  (født 23. mars 1986 i Bergen) er en norsk forsker innen rettsvitenskap med doktorgrad fra Universitetet i Oslo. Hun er førsteamanuensis ved Nordisk institutt for sjørett, og var tidligere stipendiat ved Norsk senter for menneskerettigheter. I stortingsvalget 2021 var Høgestøl 4. kandidat for Oslo Venstre. Høgestøl er 1. vara for til Stortinget for perioden 2021–2025, og møtte 1-14. oktober 2021 for Guri Melby som var statsråd og har møtt for Grunde Almeland mens han har vært i permisjon. 

Hun var 3. varamedlem i Den Norske Nobelkomite 2018–2020.

Liv og virke 
Høgestøl har en tverrfaglig utdanningsbakgrunn innen samfunnsvitenskap med en bachelorgrad innen internasjonale relasjoner og rettsvitenskap ved London School of Economics and Political Science og The College of Law og en LL.M.-grad ved Georgetown University som Fulbright-stipendiat (2012). Hun fikk Fulbrights artikkelpris for unge forskere i 2017. Hun er ikke jurist slik tittelen er definert i advokatloven.

Høgestøl har snakket åpent om det å ha dysleksi og at hun slet på skolen. Hun uttalte i et intervju i Bergens Tidende at ordblindheten har gjort henne tøffere og at det som voksen nærmest har blitt et fortrinn.

Høgestøl representerer Venstre som medlem i Valglovutvalget. Hun er medlem i Venstres internasjonale utvalg. Fra 2014 til 2016 var hun i to perioder medlem av universitetsstyret til Universitetet i Oslo. Høgestøl er medlem av Akademiet for Yngre Forskere. I 2022 ble hun tildelt Prisen for god forskningsformidling ved Universitetet i Oslo.

Hun stod på 4. plass på Venstres liste ved stortingsvalget i 2021 i Oslo. Venstre fikk inn tre representanter fra Oslo, og hun ble dermed første vararepresentant. Hun møtte fast for statsråd Guri Melby fra 1. til 14. oktober 2021.

Hun var flere ganger gjest i podkasten Trump mot verden, og høsten 2020 var hun engasjert av NRK som kommentator i forbindelse med NRKs dekning av presidentvalget i USA.

Publikasjoner
 Andersson, Anna Ingeborg; Høgestøl, Sofie A.E. & Lie, Anne Christine (red.) (2018). Fremmedkrigere: forebygging, straffeforfølgning og rehabilitering i Skandinavia. Gyldendal.  ISBN 9788205502642.  
Høgestøl, Sofie A.E. (2019), Seniority as an Element of Case Selection: A study of five legal frameworks that have governed the selection of cases at international criminal courts. Oslo: UiO Juridisk fakultet 2019 ; 521 s. Doktoravhandlinger forsvart ved Det juridiske fakultet, Universitetet i Oslo (133) UiO
Høgestøl, Sofie A.E. (2020). A Norwegian Perspective on the Prosecution of International Crimes. Scandinavian Studies in Law.  ISSN 0085-5944. 66 , s 407- 434

Referanser

Eksterne lenker 
 
  Sofie A.E. Høgestøl, Nordisk institutt for sjørett, UiO

Norske forskere
Førsteamanuenser ved Universitetet i Oslo
Alumni fra Universitetet i Oslo
Alumni fra London School of Economics
Alumni fra Georgetown University
Norske Fulbright-stipendiater
Venstre-politikere i Oslo
Nobelkomiteens medlemmer og varamedlemmer
Vararepresentanter til Stortinget
Personer fra Bergen kommune
Personer fra Oslo
Radio 100,7

Radio 100,7, stilisert radio 100,7, er en offentlig radiokanal i Luxembourg som kringkaster på luxembourgsk. Kanalen startet sine sendinger 19. september 1993 under navnet honnert, 7: de soziokulturelle radio («hundre komma syv: den sosio-kulturelle radioen»). Navnet stammet fra kanalens frekvens på FM-båndet. I 2002 skiftet kanalen navn til dagens Radio 100,7.

Bakgrunn 
Kanalen drives av det offentlige foretaket Établissement de Radiodiffusion Socioculturelle du Grand-Duché de Luxembourg (ERSL), som ble grunnlagt 27. juli 1991. To år senere startet foretaket opp radio 100,7, og kanalens formål er å være en allmennkringkaster for Luxembourg. Kanalen sender alt fra kultur, nyheter, aktualiteter og musikk. Særlig har Radio 100,7 fokus på klassisk musikk, og i 2016 sendte kanalen 250 klassiske konserter, hvorav 100 var spilt inn i Luxembourg. 

Sendingene er hovedsakelig på luxembourgsk, landets offisielle språk, men det sendes også enkelte programmer på engelsk. 

Radio 100,7 har vært medlem av Den europeiske kringkastingsunion (EBU) siden 1997 og har et tett samarbeid med andre europeiske allmennkringkastere på radio. I 2016 hadde kanalen en markedsandel på 8,9 prosent av det daglige luxembourgske radiomarkedet.

Referanser

Eksterne lenker 

Den europeiske kringkastingsunion
Selskaper etablert i 1993
Kringkastingsselskaper
Radiokanaler
Luxembourg
Klassisk musikk
Alexander Schmid

Alexander Schmid (født 9. juni 1994 i Oberstdorf) er en tysk alpinist.

Hans første pallplass i verdenscupen i alpint kom 9. februar 2020 da han ble nummer tre i parallellstorslalåm i Chamonix.

Under VM 2021 i Cortina kjørte han på det tyske laget som tok bronse i lagkonkurransen.

Han kjørte på Tysklands lag som tok sølv i lagkonkurransen i vinter-OL 2022 i Beijing.

Referanser

Eksterne lenker 
 

Tyske alpinister
Olympiske sølvmedaljevinnere for Tyskland
Deltakere for Tyskland under Vinter-OL 2018
Alpinister under Vinter-OL 2018
Deltakere for Tyskland under Vinter-OL 2022
Alpinister under Vinter-OL 2022
Medaljevinnere under Vinter-OL 2022
Olympiske sølvmedaljevinnere i alpint
Tyske mestere i alpint
Personer fra Oberstdorf
Radio Monte-Carlo

Radio Monte-Carlo, best kjent som RMC, er en privateid fransk-monegaskisk radiokanal. Kanalen ble opprettet i juli 1943 og har studioer i Paris og Monte Carlo. I 1950 var RMC en av grunnleggerne til Den europeiske kringkastingsunionen (EBU). Kanalen var frem til 2021 medlem av EBU, men da via Groupement de Radiodiffuseurs Monégasques (GRMC), en sammenslutning mellom RMC og Monaco Media Diffusion (MMD) og Télé Monte-Carlo (TMC).

Bakgrunn 
Kanalen startet sine sendinger som en allmennkringkaster i Monaco i 1943. I 1954 fikk RMC følge av den private tv-kanalen TMC. I 1974 startet RMC med sendinger utenfor Monaco og Rivieraen. Kanalen ble riksdekkende i Frankrike ved iverksettingen av en langbølgesender. Kanalen ble derfor en av de store kanalene i Frankrike sammen med RTL og Europe 1.

En egen italiensk versjon, RMC Italia, ble etter hvert etablert og sender i hele Italia. RMC har også en arabisk kanal, RMC Middle East, som sender til hele Midtøsten via en sender på Kypros.

Etter 2000 ble RMC-gruppen privatisert og delt opp i flere selskaper. Etter hvert vokste det frem et nytt privat konsert der RMC utgjør grunnstammen sammen med radiokanalen BFM og tv-nyhetskanalen BFM TV.

Referanser

Eksterne lenker 
 

Den europeiske kringkastingsunion
Selskaper etablert i 1943
Kringkastingsselskaper
Radiokanaler
Monaco